

KLASA: 003-06/01-23/1

UR.BROJ:2170/01-54-01-23-19

Rijeka, 14.7.2023.

**IZVOD IZ ZAPISNIKA**

**(odluke, zaključci)**

sa **19. sjednice** Upravnog vijeća Dječjeg vrtića Rijeka održane 14. srpnja 2023. g.

**Prijedlog Dnevnog reda:**

1. **Usvajanje zapisnika sa sjednice održane 23.6.2023. godine**
2. **Donošenje 2. Izmjena i dopuna Financijskog plana Dječjeg vrtića Rijeka za 2023. g. i projekcija za 2024.g. i 2025.g.**
3. **Donošenje 3. Izmjena i dopuna Plana nabave za 2023. godinu**
4. **Razno**

Na prijedlog predsjednice Upravnog vijeća, dodaje se nova točka 4. Dnevnog reda koja glasi:

„**4.** **Obavijest o održanom sastanku ”**

dosadašnja točka 4. postaje točkom 5. prijedloga Dnevnog reda.

Izmijenjeni **Dnevni red se jednoglasno usvaja.**

1. **Usvajanje zapisnika sa sjednice održane 23.6.2023. godine**

**Zapisnik sa sjednice održane 23.6.2023. godine jednoglasno se usvaja.**

1. **Donošenje 2. Izmjena i dopuna Financijskog plana Dječjeg vrtića Rijeka za 2023. g. i projekcija za 2024.g. i 2025.g.**

Nakon kraće rasprave Upravno vijeće jednoglasno donosi sljedeću

**O D L U K U**

**Usvajaju se i donose se 2. Izmjene i dopune Financijskog plana Dječjeg vrtića Rijeka za 2023. g. i projekcije za 2024. g. i 2025. g.**

**3. Donošenje 3. Izmjena i dopuna Plana nabave za 2023. godinu**

Nakon kraće rasprave Upravno vijeće jednoglasno donosi sljedeću

**O D L U K U**

**Usvajaju se i donose 3. Izmjene i dopune Plana nabave Dječjeg vrtića Rijeka za 2023. godinu.**

**4. Obavijest o održanom sastanku s**

 Upravno vijeće donijelo je sljedeći

**Za k lj u č a k**

1. Prima se na znanje informacije o održanom sastanku s koja je upoznata sa svim raspoloživim opcijama vezano uz rješavanje svog radnog statusa.

2. Poslodavac je temeljem Rješenja HZMO-a Područne službe Rijeka od 24.5.2023.g., utvrdio da ne može obavljati poslove odgojitelja niti se isti mogu prilagoditi, da Ustanova ne raspolaže drugim odgovarajućim poslovima u okviru stručne spreme i obrazovanja radnice koje bi mogla obavljati, a koji su predviđeni Pravilnikom o radnim mjestima Dječjeg vrtića Rijeka.

3. S obzirom da je predmetno Rješenje izvršno i pravomoćno, Poslodavac će uz dopis ponuditi ugovor o radu na neodređeno vrijeme za radno mjesto Administrativni radnik koje nije u okviru njene stručne spreme i obrazovanja i ima niži koeficijent složenosti poslova utvrđen Kolektivnim ugovorom za zaposlene u Dječjem vrtiću Rijeka, Dječjem vrtiću Sušak i Dječjem vrtiću More u odnosu na radno mjesto Odgojitelj, kao jedinu mogućnost nastavka radnog odnosa. Rok za izjašnjavanje radnice o prihvaćanju ponuđenog ugovora o radu je 8 dana od dana primitka dopisa, a najkasnije do 26.7.2023.g. kada bi se radnica trebala javiti u kadrovsku službu Ustanove, ukoliko prihvaća dostavljeni ugovor o radu.

 4. Ukoliko radnica ne prihvati ponuđeno radno mjesto Administrativni radnik, Dječji vrtić Rijeka je sukladno odredbama Zakona o radu dužan započeti proceduru redovitog otkazivanja ugovora o radu. Sudska je praksa uvriježila da je adekvatna vrsta otkaza u ovakvom slučaju osobno uvjetovani otkaz sa svim pravima koji uz takav otkaz po Zakonu radniku pripadaju (otpremnina, otkazni rok).

(Napomena: u skladu s propisima o zaštiti osobnih podataka, osobna imena radnika su izostavljena)

 Zapisnik vodila Predsjednica Upravnog vijeća

Irene Gregorović-Filipčić Nadja Poropat